Failure to Launch

Failure to Launch er en amerikansk romantisk film fra 2006, regissert av Tom Dey. Hovedrollene spilles av Matthew McConaughey og Sarah Jessica Parker. Filmen ble publisert i USA fra 10. mars 2006.

Sammendrag 
Tripp (spilt av Matthew McConaughey) en 35 år gammel mann, som fremdeles bor sammen med foreldrene sine Al (spilt av Terry Bradshaw) og Sue (spilt av Kathy Bates) i Baltimore. Tripps bestevenner Demo (spilt av Bradley Cooper) og Ace (spilt av Justin Bartha) bor også hjemme hos deres foreldre, istedenfor å flytte hjemmefra. Tripp har en rekke korte romanser. Hver gang han blir lei av en kvinne, forsøker han å skremme dem vekk ved å invitere dem hjem til hans sted. Når kvinner oppdager at Tripp fremdeles bor hjemme hos moren og faren hans, dumper de ham omgående. Al og Sue har ett par venner, hvis voksne sønn nylig flyttet hjemmefra, og de avslører at de leide inn en ekspert for å få sønnen deres til å flytte ut.

Al og Sue får kontakt-informasjonen til denne "eksperten" som viser seg å være Paula (spilt av Sarah Jessica Parker) som tror at voksne menn fortsetter å bo hjemme fordi de har for lav selvtillit. Hennes tilnærming er å etablere et kort romantisk forhold til mannen, for å bygge opp selvtilliten deres. Dermed flytter hun mannens tilknytning fra foreldrene, over til henne. Når Paula møter Tripp, oppdager hun imidlertid at han ikke passer til noen av hennes tidligere profiler. Han har normale sosiale ferdigheter, og han har heller ingen problemer med selvtilliten sin. Han har også en grei fast jobb som han liker.

Paula begynner etterhvert å utvikle virkelige følelser for Tripp. Paulas yrke forstyrrer Kit (spilt av Zooey Deschanel) som Paula deler leiligheten sin med. Zoey mener at Paula tar slike jobber fordi hun tidligere fikk hjertet sitt knust av en mann som fremdeles bodde hjemme hos foreldrene hans. Paula blir derimot sjokkert når hun oppdager hvorfor Tripp egentlig bor hjemme: Livet hans kollapset fullstendig da forloveden hans plutselig døde. Tripp oppdager hvorfor Paula egentlig ble sammen med ham, og rasende konfronterer han sine foreldre. Han slår opp med Paula, og hun refunderer pengene Al og Sue betalte henne for oppdraget.

Tripp tilgir til slutt foreldrene sine, og forstår hvorfor de forsøkte å få ham til å flytte hjemmefra. Men han klarer ikke tilgi Paula for å ha manipulert følelsene hans. Tripps foreldre og nære venner utarbeider deretter en ny plan for å forsone Paula og Tripp. De låser ham og Paula sammen i et rom, hvor Paula endelig åpner opp om hennes ekte følelser for ham - og Tripp tilgir henne til slutt. Filmen avsluttes med Al og Sue i deres nå tomme hjem. Tripp har endelig flyttet hjemmefra, og han seiler en tur sammen med Paula på deres ny-innkjøpte båt.

Rolleliste 

 Matthew McConaughey som Tripp
 Sarah Jessica Parker som Paula
 Zooey Deschanel som Katherine.
 Justin Bartha som Tripps venn Ace.
 Bradley Cooper som Tripps venn Demo.
 Terry Bradshaw som faren hans Al
 Kathy Bates som moren hans Sue

Referanser

Eksterne lenker 
 
 Film-trailer, Youtube.com

Romantiske filmer fra USA‎
Filmer fra 2006
Engelskspråklige filmer